**Ministru kabineta noteikumu projekta "Grozījums Ministru kabineta 2016.gada 30.augusta noteikumos Nr.587 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2.pasākuma "Nacionālas nozīmes attīstības centru integrēšana TEN-T tīklā" īstenošanas noteikumi" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 30.augusta noteikumi Nr.587 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2. pasākuma "Nacionālas nozīmes attīstības centru integrēšana TEN-T tīklā" īstenošanas noteikumi” (turpmāk - Noteikumi) paredz, ka projekta izmaksas ir attiecināmas finansēšanai no Kohēzijas fonda līdzfinansējuma no dienas, kad noslēgta vienošanās par projekta īstenošanu.  Noteikumos minētā 6.1.4.2. pasākuma ietvaros projektu atlase ir izsludināta 2016.gada 14.novembrī ar projektu iesniegumu iesniegšanas termiņu līdz 2017.gada 29.septembrim. Uz doto brīdi 6.1.4.2. pasākuma ietvaros, no astoņiem plānotajiem projektiem, apstiprināšanai ir iesniegti pieci projekti. Par trīs projektu realizēšanu ir noslēgtas vienošanās. Viens projekts ir apstiprināts ar nosacījumu un viens projekts atrodas vērtēšana Centrālajā finanšu un līgumu aģentūrā. Līdz atlases termiņa beigām tiks iesniegti pārējie trīs projekti. Ņemot vērā indikatīvo projektu vērtēšanai un vienošanās noslēgšanai nepieciešamo termiņu, sagaidāms ka projektu iesniedzēji, kuri vēl nav iesnieguši projektu iesniegumus sadarbības iestādē, vienošanās par projektu īstenošanu varētu noslēgt līdz šā gada beigām.  Atsevišķiem projektu iesniedzējiem, pēc iepirkumu procedūras noslēgšanās, vienlaikus ar projekta iesniegumu iesniegšanu sadarbības iestādē, būtu iespējams noslēgt būvdarbu līgumus, uzsākt darbus vēl šajā būvniecības sezonā un veikt izmaksas, tādējādi paātrinot ES fondu investīciju ieviešanu. Minētās darbības, nav iespējams veikt, pamatojoties uz Noteikumos noteiktajām izmaksu pozīcijām paredzētajiem attiecināmības perioda ierobežojumiem.  Finanšu ministrija kā Eiropas Savienības struktūrfondu un Kohēzijas fonda vadošā iestāde savā 2017.gada 28.jūlija vēstulē Nr.16-13.1/5909 ir aicinājusi Satiksmes ministriju virzīt nepieciešamās izmaiņas Ministru kabineta noteikumos par specifiskā atbalsta mērķa īstenošanu, ja sadarbībā ar projektu iesniedzējiem tiek konstatēts, ka nepieciešams pārskatīt kādas prasības, kas var paātrināt ES fondu investīciju ieviešanu.  Ņemot vērā, ka projektu iesniegumu iesniegšana, izvērtēšana un apstiprināšana tiešā veidā ietekmē noteiktos maksājumus un 2018.gada snieguma mērķu sasniegšanu ir svarīgi, lai projektiem, kuriem ir augsta gatavības pakāpe iepirkumu jomā, būtu iespējams uzsākt īstenot projekta aktivitātes arī pirms projekta apstiprināšanas.  Ievērojot minēto noteikumu projekts paredz, ka projekta izmaksas ir attiecināmas finansēšanai no Kohēzijas fonda līdzfinansējuma, no dienas, kad projekta iesniedzējs ir iesniedzis projekta iesniegumu sadarbības iestādē. |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | MK noteikumu projektam nav ietekmes uz iesniegtajiem projektu iesniegumiem |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | MK noteikumu projekts ir publicēts Satiksmes ministrijas un Valsts kancelejas mājaslapa internetā.  MK noteikumu projekts izsludināts Valsts sekretāru sanāksmē. | |
| 2. | Sabiedrības līdzdalība projekta izstrādē | | Sabiedrības pārstāvji Ministru kabineta 2007.gada 7.aprīļa noteikumu Nr.300 “Ministru kabineta kārtības rullis” noteiktajā kārtībā varēs līdzdarboties Ministru kabineta noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto Ministru kabineta noteikumu projektu. | |
| 3. | Sabiedrības līdzdalības rezultāti | | Projekts šo jomu neskar. | |
| 4. | Cita informācija | | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Nav plānota jaunu institūciju izveide, esošu institūciju likvidācija vai reorganizācija. |
| 3. | | Cita informācija | | Nav. |

Satiksmes ministrs U.Augulis

Vīza:

Valsts sekretārs K.Ozoliņš

11.09.2017. 12:00

678

K.Keišs, 67028017

Kristaps.Keišs@sam.gov.lv